Գրիգոր Քեշիշյան

Գրիգոր Սամվելի Քեշիշյան (տոհմական ազգանունը՝ Աջապահյան, ), հայ արձակագիր, թարգմանիչ, ԽՍՀՄ գրողների միության անդամ (1946)։ ԽՄԿԿ անդամ 1967 թվականից։ Սերում է Հայկական Կիլիկիայի Աջապահյան հնամենի տոհմից։

Կենսագրություն 
Ծնվել է Հայկական Կիլիկիայի Ադանա քաղաքում։ Հայրը, որ բնիկ վահկացի էր, եղել է Սիսի 1921 թվականի ինքնապաշտպանական հերոսամարտի ղեկավարներից։

Գրիգոր Քեշիշյանը 1935 թվականին ավարտել է Բեյրութի Սահակյան վարժարանը, 1941 թվականին՝ Նիկոսիայի (Կիպրոս) Մելքոնյան կրթական հաստատությունը։ 1941—1943 թվականներին Բեյրութում աշխատել է իբրև գրագիր։ 1943—1946 թվականներին սովորել է Բեյրութի ամերիկյան համալսարանում։ 1946 թվականին ներգաղթել է Հայաստան։ 1951 թվականին ավարտել է Երևանի համալսարանի բանասիրական ֆակուլտետի հոգեբանության և տրամաբանության բաժինը։ 1953—1957 թվականներին աշխատել է «Ավանգարդ» թերթի խմբագրությունում, նախ որպես գրական աշխատող, ապա բաժնի վարիչ։ 1957-1958 թվականներին «Առողջապահություն» ամսագրում եղել է ոճաբան, 1958—1962 թվականներին՝ Հայպետհրատում խմբագիր, 1962—1964 թվականներին՝ արտասահմանյան երկրների հետ բարեկամության և մշակութային կապի հայկական ընկերությունում մամուլի բաժնի վարիչ, 1964—1970 թվականներին՝ սփյուռքահայության հետ մշակութային կապի կոմիտեում մամուլի բաժնի վարիչ, 1970—1980 թվականներին՝ Հայկական սովետական հանրագիտարանի խմբագրությունում որպես ժողկրթության, հոգեբանության և մամուլի բաժնի վարիչ։ 1967—1968 թվականների ուսումնական տարում, համատեղության կարգով, սփյուռքահայ մամուլ է դասախոսել Երևանի համալսարանի բանասիրական ֆակուլտետի ժուռնալիստիկայի բաժնում։

Գ. Քեշիշյանի առաջին պատմվածքը՝ «Ծառս ծիրանի», լույս է տեսել 1940 թվականին, Նիկոսիայի «Այգ» պարբերականում։

Ռուսերեն առանձին գրքով հրատարակվել է նրա «Կղզի նման չիք Կիպրիա» երկը (Մոսկվա, 1974)։

Մահացել է Երևանում ։

Գ. Քեշիշյանի երկերի մատենագրությունը 
 Մեծ ճանապարհի վրա, Երևան, Հայպետհրատ, 1948, 103 էջ։ 
 Պատմվածքներ, Երևան, Հայպետհրատ, 1954, 215 էջ։ 
 Աշխարհի ապագա չեմպիոնները, Երևան, Հայպետհրատ, 1962, 16 էջ։ 
 Քեզանից հեռու, քեզ հետ, Երևան, Հայպետհրատ, 1962, 278 էջ։ 
 Հայաստանցի 8 երիտասարդ արձակագիրներ (գրքում ընդգրկված է Գ. Քեշիշյանի համառոտ կենսագրականը, լուսանկարը և նրա «Այգեպանը», «Տխրություն», «Հանդիպում» պատմվածքները), Բեյրութ, տպարան «Սևան», 1969, 311 էջ։ 
 Կղզի նման չիք Կիպրիա, Երևան, «Հայաստան», 1970, 216 էջ։ 
 Տնակը կռունկի վրա (պատմվածքներ ու նովելներ), Երևան, «Հայաստան», 1975, 256 էջ։ 
 Երկնքում շատ աստղեր կան, Երևան, «Սովետական գրող», 1977, 112 էջ։ 
 Կտակը (պատմվածքներ և վիպակներ), Երևան, «Սովետական գրող», 1981, 224 էջ։

Գ. Քեշիշյանի կատարած թարգմանությունները (անգլերենից) 

 Վիլյամ Սարոյան, Մարդկային կատակերգություն (վեպ), Երևան, Հայպետհրատ, 1959, 236 էջ։ 
 Վիլյամ Սարոյան, Ժամում 60 մղոն (ժողովածուի մեջ մտնող «Սպիտակ ձիու ամառը գործը թարգմել է Գ. Քեշիշյանը), Երևան, Հայպետհրատ, 1959, 220 էջ։
 Վիլյամ Սարոյան, Իմ սիրտը լեռներում է (պիեսների ժողովածու, որի մեջ մտնող «Ջիմ Դենդի» պիեսը թարգմանել է Գ. Քեշիշյանը), Երևան, Հայպետհրատ, 1963, 356 էջ։ 
 Մարկ Տվեն, Թոմ Սոյերի արկածները, Երևան, Հայպետհրատ, 1964, 241 էջ։ 
 Մարկ Տվեն, Թոմ Սոյերի արկածները։ Լ Հեքլբերի Ֆիննի արկածները (գրքի մեջ մտնող «Թոմ Սոյերի արկածները» վիպակը թարգմանել է Գ. Քեշիշյանը), Երևան, «Սովետական գրող», 1979, 552 էջ։ 
 Ռ. Մարտին Դյու Գար, Թիբոները (վեպ, թարգմանության հեղինակակից Աբրահամ Ալիքյան), Երևան, «Սովետական գրող», 1984, 816 էջ։

Աղբյուրներ 

20-րդ դարի արևելահայ արձակագիրներ
Հայ թարգմանիչներ
Անգլերենից հայերեն թարգմանիչներ
Հայ տղամարդ գրողներ